Jozef Markuš

**Jozef Markuš** (* 13. marec 1944, Níreďháza, Maďarsko –  † 3. marec 2025, Bratislava) bol slovenský ekonóm, prognostik a politik, predseda Matice slovenskej (19902010). Od 12. decembra 1989 do 26. júna 1990 bol podpredsedom slovenskej vlády národného porozumenia.

## Životopis
Rodina Jozefa Markuša sa spolu s ďalšími slovenskými rodinami z okolia Nyíreďházy presťahovala do Hornej Seče v apríli 1947 v rámci výmeny obyvateľstva. Na výmenu bolo 47 rodín maďarskej národnosti násilne vysťahovaných do Maďarska.

Vyštudoval Strednú poľnohospodársku školu technickú v Zlatých Moravciach. Vysokoškolské štúdium absolvoval v roku 1968 na vtedajšej Vysokej škole ekonomickej (VŠE) v Bratislave, študijný odbor ekonomika poľnohospodárstva. V rokoch 19681972&nbsp;bol odborný asistent vo Výskumnom ústave oblastného plánovania v Bratislave. V rokoch 19691972&nbsp;externá vedecká ašpirantúra na VŠE. V rokoch 19721988&nbsp;ako vedecký pracovník Ekonomického ústavu SAV viedol práce na dlhodobej súhrnnej prognóze vývoja Slovenska. V rokoch 19881989&nbsp;riadil Prognostický ústav SAV.

Od 12. decembra 1989 do 26. júna 1990 bol podpredsedom slovenskej vlády národného porozumenia, kde pod vedením Milana Čiča, bol (ad interim do 11. 1. 1990) bol ministrom Ministerstvo zdravotníctva a sociálnych vecí Slovenskej republiky.

Ako predseda Matice slovenskej (19902010) sa zviditeľnil už v roku 1990. V októbri 1990 Matica organizovala kampaň „Za tú našu slovenčinu“. Napriek tomu 25. októbra 1990 bol prijatý jazykový zákon (o úradnom jazyku), ktorý podľa Matice „nehumánnym spôsobom diskriminuje slovenský národ...“ a tak v novembri Matica organizovala hladovku pred budovou SNR. V pamätnom televíznom dialógu, v ktorom Vladimír Mečiar búchal po stole, sa Markuš rozplakal. Mečiar obviňoval Markuša (a Mórica), že burcujú ľudí proti SNR, proti Federálnemu zhromaždeniu (federácii) a „už nejde o jazyk, tu už ide o rozvrat“. Markuš bol už vtedy zástanca samostatnosti a pri ňom Mečiar pôsobil ako zástanca federácie. Situácia sa zmenila po voľbách v júni roku 1992, v ktorých vyhralo HZDS. Mečiar prevzal Markušovu agendu a viedol Slovensko od aklamatívnemu schváleniu Deklarácie o zvrchovanosti Slovenskej republiky (17. júla 1992) až k rozdeleniu Česko-Slovenska. 1. januára&nbsp;1993&nbsp;už vznik samostatnej Slovenskej republiky oslavovali Mečiar aj Markuš. Podobná situácia sa opakovala v roku 1994, keď sa pripravoval zákon o štátnom jazyku. Schválená verzia bola ďaleko vzdialená od návrhov Matice. Vzťah Matice a štátu (vtedy vedenom V. Mečiarom) sa vyrovnal v roku 1997, prijatím zákona, ktorý deklaruje Maticu ako verejnoprávnu ustanovizeň, ktorá hospodári s vlastným a s majetkom štátu (§ 6 tohto zákona, kde podľa ods.1).

## Trestné oznámenia po odchode z funkcie
Od odchodu z funkcie predsedu Matice slovenskej v roku 2010 čelil viacerým trestným oznámeniam z majetkovej trestnej činnosti. Trestné oznámenie v&nbsp;roku 2011 na neho podalo vedenie Matice Slovenskej na čele s&nbsp;Mariánom Tkáčom. V októbri 2014 ho polícia obvinila z porušovania povinnosti pri správe cudzieho majetku, ktorý mal spáchať ako predseda a štatutárny orgán Matice. Podozrenia sa týkali údajného prevzatia dlhu skrachovaného Matičného fondu a.s., ktorý spravoval zbierku na národný poklad, organizovanú po vzniku samostatnej SR v roku 1993 a poskytnutia prostriedkov nebankovej spoločnosti, ktorá takisto zbankrotovala. Zmluvu o&nbsp;prevzatí dlhu Matičného fondu 202-tisíc eur Markuš podpísal v&nbsp;roku 2007.&nbsp;Dlh bol splatený v&nbsp;dvoch splátkach zo ziskov tlačiarenskej spoločnosti Neografia, v&nbsp;ktorej mala Matica 80-percentný podiel. Národný poklad mal pôvodne hodnotu asi 30 miliónov slovenských korún (zhruba milión eur). Matica z "pokladu" "investovala" približne 23 miliónov korún (takmer 870-tisíc eur) do Podielového družstva Slovenské investície, ktoré v roku 2011 skrachovalo a s ním zmizla aj značná časť národného pokladu.

Jozef Markuš proti obvineniu podal sťažnosť, ktorú však prokurátor Generálnej prokuratúry SR zamietol. Okresný súd Bratislava III ho 9. decembra 2016 uznal vinným a odsúdil na jeden rok s dvojročnou podmienkou. Proti rozhodnutiu sa obe strany odvolali. V septembri 2017 Krajský súd v Bratislave zrušil odsudzujúci rozsudok a prípad vrátil späť prvostupňovému súdu. Podľa jeho obhajcu Jakubčíka: „exšéfa Matice vnímajú ľudia ako osobu, ktorá urobila pre Maticu slovenskú veľa a je smutné, že na sklonku života sa ocitol pred sudom“. Pojednávanie naplánované na Okresnom súde Bratislava III na 11. júna 2018 sa neuskutočnilo. Na súd doručil obhajca obžalovaného písomné ospravedlnenie jeho neúčasti zo zdravotných dôvodov a žiadosť o určenie nového termínu hlavného pojednávania. V októbri 2018 súd odročil pojednávanie na neurčito. Dôvodom bol zdravotný stav obžalovaného, ktorý navyše cez svojho advokáta žiadal prerušiť trestné stíhanie. Ďalšie pojednávanie sa uskutočnilo v septembri 2023. 22. septembra senát Mestského súdu Bratislava I ukončil dokazovanie na hlavnom pojednávaní.

## Vzťah s ŠtB
V Registračných protokoloch agentúrnych a operatívnych zväzkov Štátnej bezpečnosti, uverejnených na webovej stránke Ústavu pamäti národa, sa nachádza zväzok agenta s krycím menom *Ekonóm*, pod registračným číslom 20489, ktorému prislúcha meno Jozef Markuš s dátumom narodenia 13. marec 1944.

## Bibliografia

* Agrokomplex a jeho priestorové problémy na Slovensku, 1972
* Poľnohospodársko-potravinárske prognózovanie, 1980
* Hospodársky mechanizmus riadenia agrokomlexu, 1987
* Infraštruktúrne a výskumno-vývojové predpoklady štruktúrnych a efektívnostných procesov v národnom hospodárstve : (Problémová štúdia k Prognóze ekonomického rozvoja SSR do roku 2010), 1989
* Dvadsať rokov Matice slovenskej, 2010
* Ľudovít Štúr, štúrovci a slovenský osud, 2015
* Slovenské osudy - slovenský osud, 2017

## Referencie

## Iné projekty
 

## Externé odkazy
* Zoznam diel Jozefa Markuša v&nbsp;súbornom katalógu Slovenskej národnej knižnice

Kategória:Osobnosti z Níreďházy
Kategória:Slovenskí ekonómovia
Kategória:Slovenskí prognostici
Kategória:Slovenskí politici
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Podpredsedovia vlády Slovenska 
Kategória:Predsedovia Matice slovenskej
Kategória:Agenti ŠtB
Kategória:Absolventi Ekonomickej univerzity v Bratislave